Source: http://www.epi.sk/clanok-z-titulky/povinnosti-podnikatelov-podla-zakona-o-odpadoch-tt.htm
Timestamp: 2018-02-18 02:53:50+00:00
Document Index: 8530516

Matched Legal Cases: ['§ 27', '§ 54', '§ 74', '§ 54', '§ 74', '§ 1', '§ 2']

Povinnosti podnikateľov podľa zákona o odpadoch
Pre koho platí povinnosť uzatvoriť zmluvu s OZV podľa novely zákona o odpadoch od 1. 1. 2018?
Zákon o odpadoch v priebehu dvoch rokov platnosti prechádza už štvrtou novelou. Koniec roka opäť priniesol významné zmeny v zákone o odpadoch a aj v jeho vykonávacích vyhláškach. Pre sprehľadnenie povinností podnikateľov, ktorí dovážajú tovar, resp. materiál do SR, alebo vyrábajú svoje výrobky a dodávajú na trh, vám ponúkame nasledovný článok.
Podnikateľ, ktorý uvádza na trh Slovenskej republiky elektrozariadenia, batérie a akumulátory, obaly, vozidlá, pneumatiky a neobalové výrobky (ďalej len „vyhradený výrobok“), sa považuje za výrobcu vyhradeného výrobku (ďalej len „VVV“) v zmysle § 27 ods. 2 zákona o odpadoch.
Ako zistíte, čo konkrétne sa považuje za vyhradený výrobok?
Kritériá podrobnejšie definujúce obal sú uvedené v prílohe č. 7 zákona o odpadoch.
Zoznam výrobkov, ktoré sa môžu stať neobalovým výrobkom, je uvedený v prílohe č. 16 vyhlášky MŽP SR č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov v znení neskorších predpisov.
Pri obaloch a neobaloch platí, pokiaľ výrobca obalov uvedie na trh ročne menej ako 100 kg všetkých obalov (§ 54 ods. 6), resp. neobalov (§ 74 ods. 4), nemusí uzatvárať zmluvu s organizáciou zodpovednosti výrobcov ani žiadať o autorizáciu na individuálny systém.
Výrobca obalov môže plniť vyhradené povinnosti aj individuálne (§ 54 ods. 3), len ak odpad z obalov ním uvedených na trh alebo do distribúcie nebude súčasťou komunálneho odpadu.
Výrobca neobalov plní vyhradené povinnosti výlučne kolektívne na základe zmluvy uzatvorenej s organizáciou zodpovednosti výrobcov pre obaly (§ 74 ods. 3).
Aj takýto výrobca obalov, resp. neobalov má však nasledovné povinnosti: Registrácia na ministerstve, zabezpečiť materiálové zloženie vyhradeného výrobku (pokiaľ mu to vyplýva zo zákona), vedenie evidencie a údaje z nej ohlasovať ročne do 28. februára ministerstvu.
1) Pekáreň nakúpi kuchynské roboty v zahraničí, stáva sa výrobcom vyhradeného výrobku (obaly a elektrozariadenia) a musí sa registrovať na ministerstve ešte pred dovozom. Keďže tieto elektrozariadenia nakupuje výlučne pre potrebu vlastného podnikania a zotrvajú po celú dobu životnosti v držbe pôvodného dovozcu, nemusí uzatvárať zmluvu s organizáciou zodpovednosti výrobcov ani žiadať o autorizáciu na individuálny systém.
v príspevku: Pre koho platí povinnosť uzatvoriť zmluvu s OZV podľa novely zákona o odpadoch od 1. 1. 2018?
366/2015 Z. z. Vyhláška o evidenčnej povinnosti a ohlasovacej povinnosti
370/2015 Z. z. Vyhláška pre výpočet príspevkov, zozname výrobkov a obsahu žiadosti poskytnutia prostriedkov z Recyklačného fondu
371/2015 Z. z. Vyhláška, ktorou sa vykonávajú niektoré ustanovenia zákona o odpadoch
372/2015 Z. z. Vyhláška o skládkovaní odpadov a dočasnom uskladnení kovovej ortuti
Nový zákon o odpadoch z pohľadu obce
Nová sadzba za drobný stavebný odpad
Komentár k § 1 zákona 79/2015 Z. z.
Komentár k § 2 zákona 79/2015 Z. z.
Ing. Karin Štecová, PhD.